Det oplyser formanden for teknikudvalget, Karsten Thomsen (S), efter sagen endnu en gang er blevet politisk behandlet. Det skete efter, Nordjyllands Politi ikke kunne godkende planerne om vejen, fordi trafiksikkerheden ikke var god nok - blandt andet grundet dårlige oversigtsforhold og et skarpt sving. Men nu er kommunens Park og Vej og politiet i dialog, og håbet er fortsat, at en to-minus-én-vej kan lade sig gøre. - Der har været holdt et møde om det, og der skal holdes endnu et, og derefter er vi klogere på det, siger Karsten Thomsen, som tilføjer, at alternativet kan være et helt nyt projekt. - Det skal fortsat være på Langtvedvej, der bliver ikke tale om en ny vej, men en vej, som man kan sige, bliver helt almindelig med fortorve - men altså samme placering, siger den socialdemokratiske udvalgsformand. Venstre i Frederikshavn har fra start været imod planerne om at lade Langtvedvej være den primære trafikåre til Sæby Bakker, hvor der omkring 360 nye boliger på vej.

Opsummering:
Teknikudvalget i Frederikshavn tror fortsat på, at en såkaldt to-minus-én-vej kan blive en realitet i det nye boligområde ved Sæby Bakker.